পথিকৃৎ-এর পরিচালনায় কার বায়োপিকে অভিনয় করবেন জিৎ!

ওয়েব ডেস্ক: বলিউডে ‘খাকি দ্য বেঙ্গলি চ্যাপ্টার'(Khaaki: The Bengal Chapter) এ বিশেষভাবে দেশের দর্শকদের নজর কাড়ার পর জিৎকে(Jeet) প্রথমবার টালিউডে বায়োপিকে(Biopic) অভিনয় করতে দেখা যাবে। জানা যাচ্ছে পথিকৃত বসুর পরিচালনায়(Director Pathikrit Basu) এই বায়োপিক তৈরি হতে যাচ্ছে।
তবে বেশ কিছুদিন ধরেই শোনা যাচ্ছিল যে কোন এক বিপ্লবী চরিত্রে জিৎকে পর্দায় দেখা যেতে পারে।
পরিচালক পথিকৃৎ জানিয়েছেন যে একজন ভুলে যাওয়া স্বাধীনতা সংগ্রামী নায়কের গল্প বলাটা অত্যন্ত গুরুত্বপূর্ণ বলে আমার মনে হয়েছিল। সেখান থেকেই এই ছবি তৈরীর ভাবনা। ভারতবর্ষের স্বাধীনতা সংগ্রামে আমরা অনেক বিখ্যাত নাম স্মরণে রাখি; কিন্তু এমন অনেক সাহসী মানুষ যাদের এই স্বাধীনতার সংগ্রামে অবদান রয়েছে তাদের অনেকের কথা আজও অজানা রয়ে গেছে।

আরও পড়ুন:কারগিল যুদ্ধে কিভাবে লড়েছিলেন অভিনেতা নানা পাটেকার!

অনন্ত সিং(Freedom Fighter Ananta Singh) এমনই একজন স্বাধীনতার সংগ্রামী। তাছাড়া এই ছবি জিৎকে নিয়ে তৈরি করার অন্যতম কারণ হচ্ছে আমি বহু বছর ধরে তার ভক্ত। আমার নিজের পরিচালনায় জিকে প্রধান চরিত্রে অভিনয় করাতে পেরে আমার জীবন সার্থক হলে মনে হচ্ছে।

শোনা যাচ্ছে ‘কেউ বলে বিপ্লবী, কেউ বলে ডাকাত’ সেই ছবিতেই দেখা যাবে সুপারস্টার জিৎকে। স্বাভাবিক কারণে ই চরিত্রটিকে ঘিরে যথেষ্ট রহস্য দানা বাঁধছে। সে বিপ্লবী নাকি ডাকাত! ১৯৬০ সালের পটভূমিকায় তৈরি হবে এই ছবি। চট্টগ্রাম অস্ত্রাগার লুণ্ঠনের অন্যতম নায়ক ছিলেন অনন্ত সিংহ। স্বাধীনতা সংগ্রামে গুরুত্বপূর্ণ ভূমিকা নিয়েছিল এই চরিত্রটি। জিৎ ভক্তরা অপেক্ষা করছে পর্দায় কিভাবে তাদের প্রিয় হিরো অনন্ত সিংহ চরিত্রটি ফুটিয়ে তোলেন! ইংরেজ সরকারের হাতে ধরা পড়েছিল এই স্বাধীনতা সংগ্রামী। মাস্টারদা সূর্যসেনের নেতৃত্বে তিনি স্বাধীনতা সংগ্রামে অংশগ্রহণ করেছিলেন। ছবিতে বিশেষভাবে সেদিকটা আলোকপাত করা হবে। দেশ স্বাধীন হয়ে যাবার পর অনন্ত সিংহ অসহায় বঞ্চিতদের সম্পদ পুনর্বন্টনের কথা ভেবেছিলেন। ইন্সপেক্টর দেবী রায়ের নেতৃত্বে পুলিশ তাকে খোঁজ করে।
অভিনেতা জিৎ বলেন, ‘এর আগে আমি কখনো বায়োপিক করিনি। আর সেই জন্যই এই সিদ্ধান্ত নিয়েছি’।